Eksempler på spørsmål og oppgaver til testpersonene

Eksempler på oppgaver og spørsmål ved testing av **begreper**:

* Hva forbinder du med begrepet *utleggsforretning*?
* Hvis du ikke forstår det, hva tror du det er for noe?
* Nå når du vet hva det er for noe, hva ville du ha kalt det?

Eksempler på oppgaver og spørsmål ved testing av en **kort tekst**, for eksempel en tekstmelding, en e-post eller et vedtak:

* Les gjennom teksten: Hva skal du gjøre nå?
* Hva innebærer dette avsnittet for deg?
* Hva betyr formuleringen xxx i denne teksten, og hvilke konsekvenser får det for deg?

Eksempel på test av **nettløsning** (testpersonen sitter foran en pc med nettilgang):

* + Finn ut hvordan du søker om barnehageplass i kommunen.
  + Når er fristen for å søke?
  + Hvordan søker du?
  + Når får du svar?

Eksempel på test av et **skjema:**

* + Les veiledningen til skjemaet og fyll deretter ut skjemaet.   
    Tenk høyt mens du fyller ut skjemaet, og beskriv når det er enkelt å fylle det ut, og når du blir i tvil.
  + Du lurer på hvor du finner informasjonen til en rubrikk. Hva gjør du for å finne ut av det?
  + Hva skal du gjøre med skjemaet når det er ferdig utfylt?

Eksempel på test av en **app:**

* + Last ned appen for vannmåleravlesning.
  + Her er et bilde av vannmåleren.
  + Hvordan leser du av vannmåleren og sender inn målingen ved hjelp av appen?

Eksempel på test av **informasjons- og vedtakstekster:**

* Finn ut hvor du kan levere farlig avfall i kommunen.
* Hva slags avfall henter kommunen?
* Hvordan bestiller du en ekstra søppelkasse?